Publication: Magyar Közlöny
Issue: MK-2000-15 (Year: 2000, Number: 15)
Era: 1990-2004
Section: Az Alkotmánybíróság a 9/1998. (III. 27.) AB határozatában a lakásfenntartási támogatásra jogosultság feltételeinek helyi szabályozásával összefüggésben kifejtette, hogy
Paragraph Index: 194

(1) bekezdésének első fordulata, amely a lakásfenntartási támogatásra való jogosultságot a háztartásban élők létszáma alapján eltérő mértékben állapítja meg, törvényellenesen zár ki arra rászorulókat a lakásfenntartási támogatásból. A lakásfenntartási támogatásra jogosultság feltételeit az Sztv., illetőleg az Sztv. felhatalmazása alapján és annak keretei között önkormányzati rendelet állapítja meg. Nem megalapozott tehát indítványozónak az a megállapítása, miszerint a támogatásra való jogosultság feltételeit kizárólag a törvény határozza meg. Az Sztv. 38. § (2) bekezdése alapján a települési önkormányzat a működési területén élők lakásviszonyainak mérlegelésével szabadon határozza meg azt a minimális lakásnagyságot és minőséget, amelynek fennállása esetén a lakásban lakó személyek és családok lakásfenntartási támogatást kaphatnak. Az Sztv. e rendelkezése értelmében az önkormányzat jogosult a lakásfenntartási támogatás feltételeinek meghatározására is. Az Sztv. 38. § (3) bekezdése azonban meghatározza, hogy a családban élők anyagi helyzete mely feltételek fennállása esetén teszi különösen indokolttá a támogatás nyújtását. Az Sztv. e szabályai tehát a rászorultsági feltételek megállapítása tekintetében már behatárolják a képviselőtestület rendeletalkotási hatáskörét. Az Sztv.-nek ez a szabályozása — összevetve az Ötv. 8. § (4) bekezdésével — arra ad lehetőséget a képviselő-testületnek, hogy az Sztv. e rendelkezéseiben meghatározott rászorulókon túl további jogosultakat is lakásfenntartási támogatásban részesítsen. Az Sztv. 38. § (3) bekezdése alapján különösen indokolt a lakásfenntartási támogatás — egyéb feltételek megléte esetén — akkor, ha a háztartásban az egy főre jutó jövedelem nem haladja meg az öregségi nyugdíj mindenkori legkisebb összegének kétszeresét. Ezt a törvényben meghatározott jogosultsági feltételt szigorította az Ör. 5. § (1) bekezdésének első fordulata és ezáltal arra rászoruló jogosultak körét zárta ki a támogatásból. Az Ör. 5. § (1) bekezdésének a) és b) pontjai az Sztv.-ben foglaltakkal azonos jogosultsági feltételeket határoztak meg. A fentiek alapján az Alkotmánybíróság megállapította, hogy az Ör. 5. § (1) bekezdésének első fordulata törvénysértő, ellentétes az Sztv. 38. § (3) bekezdésével. Az Alkotmánybíróság a szociális alapellátás folyamatossága érdekében az Ör. 5. § (1) bekezdése törvényellenes szövegrészeit semmisítette meg és megállapította annak hatályos szövegét. Az Alkotmánybíróság határozatának a ben való közzétételét az Alkotmánybíróságról szóló

Source: https://magyarkozlony.hu/hivatalos-lapok/b071e06ef947d3720588b5b19949f03cf210b365/dokumentumok/9836ce32b5fcd6e559e174832eb0cddfe25651fe/letoltes